open-index/open-wikipedia-markdown huggingface dataset:
Altri

**Altri SGPS SA** é un conglomerado industrial portugués con sede no Porto. As principais empresas do grupo operan na produción de pasta de madeira, o cultivo de bosques para a industria da madeira e do papel e a coxeración de enerxía, incluíndo a produción de enerxía a partir de recursos renovábeis. Antes de 2008 o grupo tamén operaba na industria siderúrxica.
O *holding* de **Altri** é Altri SGPS, SA., que cotiza na bolsa de valores Euronext Lisboa. As súas principais filiais son Celulose do Caima (industria do papel) e Celbi (industria do papel). A subsidiaria de Altri F. Ramada, que producía aceiro e sistemas de almacenamento como chapas e tiras de aceiro laminadas en frío, maquinaria, ferramentas e outros produtos relacionados, foi escindida como *spin-off* en bolsa en 2008. Altri naceu a partir dunha escisión dos activos industriais do grupo Cofina, logo chamado Medialivre, en marzo de 2005.

## Controversia en Palas de Rei 
miniatura|Logo de Altri Non.
O proxecto de construción dunha nova fábrica de celulosa en Palas de Rei, chamado proxecto Gama, xerou unha ampla controversia debido a preocupacións ambientais, económicas e sociais. O Consello da Xunta declarou este proxecto industrial como estratéxico en decembro de 2022, e a finais de 2023 a compañía presentou a documentación necesaria para a tramitación da autorización ambiental. 

A planta, que sería significativamente máis grande que outras instalacións similares en Galiza, xerou un debate sobre o seu impacto ambiental. Os críticos do proxecto expresan preocupación polo consumo intensivo de auga que requirirá e o impacto que isto terá sobre os ecosistemas locais e a biodiversidade, e especialmente relacionado co cultivo intensivo de eucalipto. 

A captación de auga prevista afectaría o río Ulla e, por extensión, a ría de Arousa, impactando a industria local da pesca e marisqueo.

Tamén se sinalou a falta de comunicación e transparencia con respecto ao proxecto. Moitos residentes e propietarios de terras afectados senten que non foron adecuadamente informados ou consultados sobre a expropiación de terras para o proxecto, así como das implicacións para a agricultura e gandaría locais. En marzo de 2024 estivo aberto o prazo de alegacións,

En febreiro de 2026, a conselleira de Industria María Xesús Lorenzana, confirmou o arquivo do expediente de Altri ao ficar fóra a súa conexión da planificación eléctrica do estado ata 2030.

## Notas 
## Véxase tamén 
* Industria téxtil
* Fibras naturais e artificiais

### Ligazóns externas
Fonte Branca, Penosiños, Ramirás

**Fonte Branca** é un lugar da parroquia de Penosiños, no concello ourensán de Ramirás, na comarca da Terra de Celanova. Segundo o IGE, en 2023 tiña 7 habitantes (4 homes e 3 mulleres). Forma un único núcleo xunto con Fontebranca (Penosiños, Gomesende).

## Lugares e parroquias 
### Lugares de Penosiños 
### Parroquias de Ramirás 
## Notas 
## Véxase tamén 
### Outros artigos 
* Lugares de Ramirás
Somalo

O **somalo** (plural: *somali*) foi unha unidade monetaria establecida polo Fideicomiso das Nacións Unidas en Somalia, baixo a administración fiduciaria italiana nese territorio, a partir de 1950. Dividíase en 100 céntimos (*centesimi*).

En 1962 foi substituído polo xilin somalí.

Así as cousas, determinouse emitir moeda para a súa circulación neste territorio. Logo de rexeitar a implantación da lira italiana ou unha moeda vinculada a ela, estableceuse unha unidade nova, denominada somalo.

## Moedas 
Todas as moedas amosan a data de 1950, foron cuñadas na *Zecca dello Stato*, en Roma, e están deseñadas e gravadas polo artista Giuseppe Romagnoli. 

## Billetes 
En 1950 a Caixa para a Circulación Monetaria da Somalia emitiu unha serie de billetes cos valores faciais de 1, 5, 10, 20 e 100 somali. Todos estes billetes foron impresos en Roma, no *Istituto Poligrafico dello Stato*.

O billete dun somalo amosa a particularidade de que no seu anverso expresa o valor dun xeito erróneo, en plural ("somali") no canto do singular ("somalo"), que si que se utiliza no reverso. Quizais por ese motivo, e tamén pola coincidencia en valor coa moeda dun somalo, finalmente este billete non chegou a pórse en circulación e foron moi poucos os exemplares emitidos, para fins oficiais.

En canto ao billete de 5 somali, logo da emisión da primeira serie en 1950 xurdiu a necesidade dunha segunda serie, dado que ao ser o máis utilizado a súa deterioración era superior. O Decreto Nº 7 do 22 de maio de 1951 autorizou esta segunda serie, que retoma a cor, os deseños e o tamaño do anterior billete dun somalo, ao non ser este posto en circulación.

## Notas
Marian Smoluchowski

**Marian Smoluchowski**, nado en Viena o 28 de maio de 1872 e finado en Cracovia o 5 de setembro de 1917, foi un físico, estatístico e matemático polaco. Foi tamén foi un destacado alpinista, membro da Sociedade Alpina de Austria.

## Traxectoria 
### Formación 
Smoluchowski creceu e formouse en Viena, cidade na que o seu pai, un avogado polaco, era xefe da sección polaca da chancelería do emperador Francisco Xosé I de Austria. Após doutorarse na Universidade de Viena en 1894, pasou uns anos ampliando os seus estudos en París e Inglaterra. 

### Docencia 
En 1898, cando regresou a Viena, era profesor asistente na universidade e, ao ano seguinte, con só vinte e seis anos, foi nomeado profesor da Universidade de Lwów (actualmente Lviv, Ucraína). Desde 1903 foi profesor de física matemática nesta universidade.

En 1913 foi nomeado profesor de física experimental na Universidade Iaguelónica de Cracovia.

### Pasamento 
Cinco anos despois de ser nomeado profesor en Cracovia, morreu nesa cidade debido á disentería contraída durante a gran fame provocada pola Primeira guerra mundial.

### Legado 
As contribucións de Smoluchowski á física e ás matemáticas foron numerosas, especialmente no campo do movemento browniano, os procesos estocásticos e outros problemas relacionados.

## Notas 
## Véxase tamén 
### Bibliografía 
* 
* 
* 
* 
* 
* 

### Ligazóns externas 
* O'Connor, John J.; Robertson, Edmund F. «Marian Smoluchowski» . *MacTutor History of Mathematics archive.* School of Mathematics and Statistics, University of St Andrews, Escocia. 
*  
*
Primeiro ministro de Groenlandia

[miniatura|250px|[Jens-Frederik Nielsen, primeiro ministro de Groenlandia dende marzo de 2025.]]
O **primeiro ministro de Groenlandia** (en ; que quere dicir literalmente "líder do goberno") é o xefe do goberno de Groenlandia, un país constituínte do Reino de Dinamarca. Polo xeral, o primeiro ministro é o líder do partido maioritario no Inatsisartut (o Parlamento de Groenlandia). Jonathan Motzfeldt converteuse no primeiro primeiro ministro despois de que en 1979 se lle concedese a autonomía a Groenlandia. Dende o 28 de marzo de 2025, o primeiro ministro é Jens-Frederik Nielsen.

## Lista de primeiros ministros de Groenlandia 
## Liña de tempo 
## Notas
Inatsisartut

O **Inatsisartut** (en groenlandés quere dicir literalmente. 'Aqueles que fan a lei'), tamén coñecido como o **Parlamento de Groenlandia**, é o parlamento unicameral (poder lexislativo) de Groenlandia, un territorio autónomo do reino de Dinamarca. Foi estabelecido en 1979, e ten a súa sede no centro da capital, Nuuk.

Componse de 31 membros, que son elixidos cada catro anos por representación proporcional.

## Historia do parlamento 
O Parlamento de Groenlandia sucedeu ao consello provincial (en ) o 1 de maio de 1979. O parlamento está dirixido por unha presidencia formada por catro membros do parlamento e o presidente. Son 31 os membros da asemblea.

## Notas 
## Véxase tamén 
### Ligazóns externas 
* Páxina oficial
María Martínez Allegue

**María Martínez Allegue**, nada en Pontevedra en 1978, é unha avogada e política galega.

## Traxectoria 
Licenciada en Dereito. Traballou como secretaria ou tesoureira nos concellos de Marín, Mos, Tui e Lousame. Foi directora xeral da Axencia de Protección da Legalidade Urbanística (APLU). Foi xefe provincial do Instituto Galego de Vivenda e Solo en Pontevedra. Nas eleccións ao Parlamento galego de 2024 presentouse no posto 3 da candidatura pola Pontevedra e foi elixida deputada.
## Notas 
## Véxase tamén 
### Ligazóns externas 
* "María Martíne Allegue: Luchamos para evitar aquello de tú construye que total no pasa nada" (13/4/2013). *El Correo Gallego*
Marta Mariño Regueiro

[miniatura|Papeleta coa lista de candidatos do [Partido Popular|PP por Pontevedra ás Eleccións ao Parlamento de Galicia 2024, con Marta Mariño no posto número 8,]]
**Marta Mariño Regueiro**, nada en Vigo en 1971, é unha avogada e política galega.

## Traxectoria 
Licenciada en Dereito. Funcionaria superior da Administración autonómica. Foi xefa provincial da Consellería de Promoción do Emprego e Igualdade en Pontevedra. Nas eleccións ao Parlamento galego de 2024 presentouse no posto 8 da candidatura do PPdeG pola Pontevedra e foi elixida deputada.

## Notas 
## Véxase tamén 
### Outros artigos 
*Lista de deputados da XII Lexislatura do Parlamento de Galicia
Dolores Hermelo Piñeiro

[miniatura|Papeleta coa lista de candidatos do [Partido Popular|PP por Pontevedra ás Eleccións ao Parlamento de Galicia 2024, con Dolores Hermelo no posto número 9,]]
**María Dolores Hermelo Piñeiro**, nada en Cangas en 1971, é unha política galega.

## Traxectoria 
Licenciada en Xeografía e Historia e titulada en Xestión Empresarial, Ofimática Empresarial e Eficiencia Enerxética. Traballou na administración e control de obras de instalacións eléctricas e iluminación. Nas eleccións municipais de 2015 foi candidata do PPdeG ao concello de Cangas e foi elixida concelleira. Nas eleccións ao Parlamento galego de 2024 presentouse no posto 9 da candidatura do PPdeG pola Pontevedra e foi elixida deputada.

## Notas 
## Véxase tamén 
### Outros artigos 
* Eleccións ao Parlamento galego de 2024

### Ligazóns externas 
* Ficha en Populares de Cangas
José Carvajal Quiroga

**José Carvajal Quiroga**, nado en Vigo cara a 1889 e finado en Moaña o 7 de abril de 1976, foi un militar e político galego.

## Traxectoria 
Fillo de Pedro Carvajal Rivera, funcionario da facenda en Pontevedra, e Clementa Quiroga Bárcena. Neto de José Carvajal Pereira e de Francisco Javier Quiroga. Capitán de Cabalaría. Propietario da casa e granxa do Foxón en Tirán. Nos anos finais da ditadura de Primo de Rivera foi elixido alcalde de Moaña logo da destitución de Manuel Pereira Molanes o 19 de febreiro do ano 1929. Cesou un ano despois. na República foi retirado pola Lei Azaña. Logo do golpe de Estado do 18 de xullo de 1936 foi nomeado delegado gobernativo de Moaña. Foi destinado ao servizo activo en novembro e abandonou a alcaldía. Mandou tropas en Palencia e Burgos como capitán. Nos últimos anos da guerra foi trasladado a Santander e Lugo. Cando rematou foi destinado a Castellón, Pontevedra e Ourense, onde se retirou en 1952.

## Vida persoal 
Casou en Tetuán con África Pego en 1917, da que enviuvou aos poucos meses. Casou en segundas nupcias con Máxima Pujol de la Torriente en 1921.
## Notas 
## Véxase tamén 
### Bibliografía 
* 
### Ligazóns externas 
* A casa e granxa do Foxón na parroquia de Tirán (Moaña), por Manuel Uxío García Barreiro e Gerardo Gayo Rodríguez
Álvaro Álvarez Blázquez

**Alvaro Álvarez Blázquez**, nado en Tui o 28 de outubro de 1921 e finado en Vigo o 20 de xuño de 2005, foi un editor galego.

## Traxectoria 
[miniatura|300px|Familia Álvarez Blázquez. De esq. a der.: Celso, o pai [Darío Álvarez Limeses, Darío, a nai María, **Álvaro**, Alfonso, Emilio e Xosé María de pé.]]
Fillo de Darío Álvarez Limeses e María Blázquez Ballester, irmán de Darío e Xosé María Álvarez Blázquez. Traballou no Instituto Social da Marina.

Experto en serigrafía. Foi cofundador xunto cos seus irmáns Emilio e Xosé María de Edicións Castrelos, onde facía os deseños de portadas e maquetas de libros.

Finou en Saiáns o 20 de xuño de 2005.

## Vida persoal 
Casou con Blanca Fernández Feijóo e foi pai de Álvaro, Xavier, Fernando, Blanca, María e Xenoveva Álvarez-Blázquez Fernández.
## Notas 
## Véxase tamén 
### Bibliografía 
*
Ruta comercial do Volga

miniatura|350x350px|Mapa que mostra as principais rutas comerciais varegas: a ruta comercial do Volga (en vermello) e a ruta comercial dos varegos aos gregos (en violeta). Outras rutas comerciais dos séculos VIII-XI mostradas en laranxa.
Na Idade Media, a **ruta comercial do Volga** conectaba o norte de Europa e o noroeste de Rusia co mar Caspio e o Imperio Sasánida, a través do río Volga. Os rus utilizaron esta ruta para comerciar cos países musulmáns nas costas sur do mar Caspio, ás veces penetrando ata Bagdad. Os poderosos búlgaros do Volga formaron unha confederación seminómade e comerciaron polo río Volga cos viquingos de Rus' e Escandinavia (suecos, daneses, noruegueses) e co sur do Imperio Bizantino.  Ademais, a Bulgaria do Volga, coas súas dúas cidades *Bulgar* e *Suvar* ao leste do que hoxe é Moscova, comerciaba cos rusos e cos ugors, vendedores de peles. O xadrez foi introducido na Rus medieval a través das rutas comerciais do Caspio-Volga dende Persia e Arabia.

A ruta funcionaba ao mesmo tempo coa ruta comercial do Dniéper, máis coñecida como a ruta comercial dos varegos aos gregos, perdeu a súa importancia no século XI.

## Notas
Carmen Ambroj

**María del Carmen Ambroj Ineva**, nada en María de Huerva (Zaragoza) o 19 de abril de 1894 e finada en Vigo en 1979, foi unha profesora e escritora española.

## Traxectoria 
Estudou Maxisterio e despois fixo Filosofía e Letras, que rematou en 1925. Foi mestra de Cerezo de Arriba (Segovia) dende 1926. Foi nomeada catedrática de Xeografía e Historia do Instituto de Vigo en 1930. En 1933 e 1934 participou nos Cruceiros ou Viaxes de Estudos para profesores organizados polas universidades de Madrid e Barcelona. Impartiu un ciclo de conferencias para o Ateneo de Vigo en 1934. Doutorouse en Xeografía e Historia en 1935 coa tese *Pleito del Virrey extranjero: su influencia en los sucesos ocurridos en Zaragoza con motivo de la prisión de Antonio Pérez*. Foi membro do Partido Agrario Español, do que formou parte da directiva do comité local de Vigo presidido por Alfredo Pérez Viondi. Foi directora do Instituto de Vigo en 1942 e tamén deu clases de Historia na Escola de Comercio. Foi autora dun  libro de texto de historia universal e varias novelas. Publicou algunhas colaboracións en *El Pueblo Gallego* e *Guía*, e foi autora dun ballet que interpretaron os alumnos do Instituto de Vigo en 1951.

## Obras 
### Ensaio 
* *Compendio de historia universal*, 1934 (2ª edición, 1961).

### Novela 
* *Sueños de amor*, 1948.
* *Espíritus y fantasmas*, 1952.
* *Veinticuatro horas imborrables*, 1958.

## Vida persoal 
Casou en Vigo con José Maslloréns Martínez, que finou en 1954.

## Notas 
## Véxase tamén 
### Bibliografía 
* 

* 

### Ligazóns externas 
* María del Carmen Ambroj Ineva
* Ficha en PARES
O doutor Glas

***O doutor Glas*** (sueco: *Doktor Glas*) é unha novela epistolar de Hjalmar Söderberg, publicada orixinalmente no 1905. Conta a historia dun médico na Suecia decimonónica, e trata temas como a moral e o amor.

## Sinopse 
O protagonista da obra, o doutor Tyko Gabriel Glas, é un respectado médico de Estocolmo. A trama artéllase na forma dun diario, narrando as dificultades do doutor Glas coa depresión. O antagonista é o reverendo Gregorius, un crego moralmente corrompido. A fermosa esposa do eclesiástico confesa os seus problemas maritais ao doutor quen, namorado dela, acepta axudala. Porén, Gregorius rexeita renunciar aos seus "dereitos maritais". En consecuencia, a muller comeza a planificar o asasinato do seu home.

## Adaptacións 
* *Doktor Glas* (1942). Adaptación sueca en branco e negro, dirixida por Rune Carlsten.
* *Doktor Glas* (1968). Adaptación danesa, dirixida por Mai Zetterling.

## Traducións 
* *O doutor Glas* (2023). Tradución directa ao galego de David A. Álvarez Martínez. Irmás Cartoné.

## Notas 
## Véxase tamén 
### Ligazóns externas 
* Texto orixinal en sueco (Proxecto Runeberg)
Patricia Iglesias Rey

**Patricia Iglesias Rey**, nada en Carballo en 1978, é unha avogada e política galega.

## Traxectoria 
É licenciada en Dereito pola USC e, en xaneiro de 2005, ingresou no corpo de letrados da Xunta de Galicia traballando para diferentes consellarías. Foi presidenta da Asociación de Letrados da Xunta 

Nas Eleccións ao Parlamento de Galicia de 2024, presentouse como independente no número 1 do PSdeG-PSOE pola provincia da Coruña En marzo de 2026 pasou a formar parte da Executiva Nacional do PSdeG como Secretaria de Xustiza e Administración Pública.

## Notas 
## Véxase tamén 
### Outros artigos 
*Lista de deputados da XII Lexislatura do Parlamento de Galicia
Expiación e outros relatos

***Expiación e outros relatos*** é unha escolma de contos da escritora estadounidense Edith Wharton, publicado en galego no ano 2023. Foi editado por Irmás Cartoné, con tradución directa do inglés de Celia Recarey.

## Relatos 
O libro compila os seguintes relatos de Wharton:

## Sinopse 
* *Expiación*. Historia satírica sobre un escritor a piques de facer o seu debut literario.
* *O timbre de servizo*. Desesperada por atopar traballo, unha moza chamada Hartley decide aceptar un posto na casa dos Brympton, escura e chea de segredos.
* *A orixe do home*. Un eminente investigador decide publicar un libro pseudocientífico para poñer en evidencia este tipo de ideas; porén, a súa obra convértese nun éxito de vendas. O protagonista serve para explorar satiricamente a teoría da evolución de Darwin e o debate xurdido ao seu redor.
* *Os outros dous*. Unha parella de recentemente casados, os Waythorn, terán que asumir as consecuencias dos divorcios anteriores da esposa. O texto aborda o tema do divorcio, moi polémico na súa época.

## Notas 
## Véxase tamén 
### Outros artigos 
* Edith Wharton
* Irmás Cartoné
* Celia Recarey Rendo

### Ligazóns externas 
* Edith Wharton en galego por partida dobre (Diario Cultural)
* *Expiation* (texto completo en inglés)
Célula estrelada (homónimos)

As **células esteladas** ou con forma de estrela poden encontrarse en varias partes do corpo:

* Célula estrelada, neuronas atopadas no sistema nervioso central, fundamentalmente no cerebelo, nas capas I, II, e IV do tecido cortical.
* Célula estrelada hepática, pericitos atopados no espazo perisinusoidal do fígado.
* Célula estrelada pancreática, residen nas áreas exócrinas do páncreas.

Existen outras células de forma estrelada no sistema nervioso e noutros órganos, como os podocitos dos riles ou os osteocitos do tecido óseo maduro.
Terpandro

**Terpandro** (en latín *Terpander*, en grego antigo Τέρπανδρος "Térpandros") foi un músico e poeta nado en Antisa, na illa de Lesbos, que viviu na primeira metade do século -VII aproximadamente. Considérase o pai da música grega clásica e da lírica, aínda que a información que se conserva ata hoxe sobre as súas innovacións na música é moi incompleta.
## Traxectoria
Naceu en Antisa, en Lesbos, segundo Píndaro, Plutarco, Clemente de Alexandría e outros, a cidade que mostraba a tumba de Orfeo e onde os reiseñores cantaban con máis dozura que en ningún outro lugar, probabelmente no seo dunha familia de músicos que preservaba tradicións que se supón que descendían dos bardos de Pieria. Algunhas fontes fan del descendente de Hesíodo, segundo di a *Suídas*. Conectou os diferentes sistemas musicais das rexións gregas tentando sintetizar os diferentes estilos musicais existentes.

O seu pai supostamente chamábase *Derdeneo*. Outras tradicións fano fillo de Boe, de Foceo ou de Homero, segundo a *Suídas*. Algunhas informacións tamén conservadas por *Suídas* fano nacer en Arne en Beocia ou Cime en Eolia, que son cidades que tiñan colonias en Lesbos, e poderían considerar a Terpandro entre os seus cidadáns. Crese que na XXVI Olimpíada, é dicir, no ano -676, se estableceron os primeiros concursos musicais nas festas de Apolo Carneo, as Carneas, en Esparta e Terpandro foi o gañador. A data quizais non sexa exacta porque non se sabe en que ano se constituíu o festival, pero en todo caso non moi lonxe. Ateneo de Naucratis di que Terpandro era máis vello que Anacreonte, e Xerome de Estridón sitúao na época de Licurgo.

Por motivos descoñecidos, trasladouse de Lesbos a Esparta, onde introduciu o seu novo sistema de música e a primeira escola musical (κατάστασις *katástasis*) de Grecia, segundo Plutarco. Unha das cousas que fixo Terpandro foi modificar a lira e é moi probábel que fose el xunto con Cepión, quen a fixo pasar de catro a sete cordas, iniciando a escala diatónica. Plutarco di que fixou o ritmo dos versos de Homero ás características da lira, e que cantaba os versos homéricos en concursos musicais. Adaptou tamén antigo ritmos tradicionais á nova escala musical. A súa música empregouse durante moito tempo para acompañar himnos relixiosos en Esparta e en toda Grecia. Só se conservan algúns fragmentos dela.
## Notas
A Corna, A Corna, Piñor

**A Corna** é un lugar da parroquia da Corna, no concello ourensán de Piñor, na comarca do Carballiño. Segundo o IGE, en 2023 tiña 16 habitantes (9 homes e 7 mulleres).

## Lugares e parroquias 
### Lugares da Corna 
### Parroquias de Piñor 
## Notas 
## Véxase tamén 
### Outros artigos 
* Lugares de Piñor
Paul Tobin

**Paul Tobin**, nado en Charles City en 1965, é un escritor estadounidense de banda deseñada que traballou regularmente para Marvel Comics dende 2000, e para Dark Horse Comics dende 2013. A novela gráfica *I Was the Cat*, que creou xunto co artista Benjamin Dewey, foi nomeada a un premio Eisner en 2015. *Bandette Volume 2: Stealers Keepers*, de Dark Horse Comics, foi finalista no Premio Oregon Book de Novela Gráfica de 2016.

## Traxectoria 
O primeiro traballo importante de Tobin foi a banda deseñada *Fringe* para Caliber Comics en 1990. Dende entón escribiu para *Marvel Adventures Fantastic Four*, *Marvel Adventures Super Heroes* e *Marvel Adventures Spider-Man*, entre outros. O seu traballo implica a miúdo escribir banda deseñada baseada en videoxogos, entre eles *Plants vs. Zombies*, *The Witcher* e *Angry Birds*. Tamén escribiu banda deseñada para *Adventure Time* e *Prometheus*.

En 2013, publicou a súa novela debut *Prepare To Die!*, na que se detalla un superheroe xubilado coñecido como Reaver que regresa á súa cidade natal para reconectar coa súa exmoza e a irmá dela tras a morte do seu compañeiro Paragon, que loitaba contra o crime e unha ameaza de morte. A súa novela de 2016 *The Genius Factor: How to Capture an Invisible Cat* é a primeira dunha serie de cinco libros de libros de grao medio.

## Notas 
## Véxase tamén 
### Ligazóns externas 
* Páxina web
Martina Aneiros Barros

**Martina Aneiros Barros**, nada en Ferrol en 1977, é unha avogada e política galega.

## Traxectoria 
Estudou o bacharelato no IES Sofía Casanova. É licenciada en dereito pola Universidade de Santiago de Compostela. Traballou en despachos de avogados e finalmente montou o seu propio despacho con Julio Barros Casal en 2005. Nas eleccións municipais de 2011 presentouse como candidata número 4 na lista do PPdeG ao concello de Ferrol e foi elixida concelleira. Foi nomeada portavoz do goberno municipal presidido por José Manuel Rey Varela. Nas municipais de 2015 foi a candidata número 3 e volveu ser elixida concelleira. Nas municipais de 2019 foi a candidata número 2 e volveu ser elixida concelleira. Foi deputada provincial. En marzo de 2022 foi nomeada delegada territorial da Xunta de Galicia en Ferrol. Nas eleccións ao Parlamento galego de 2024 presentouse no posto 4 da candidatura pola Coruña e foi elixida deputada.

## Notas 
## Véxase tamén 
### Outros artigos 
*Lista de deputados da XII Lexislatura do Parlamento de Galicia
### Ligazóns externas 
* Biografía na web do Concello de Ferrol
Os Carballos, A Encomenda, A Pobra de Trives

**Os Carballos** é un lugar da parroquia da Encomenda, no concello da Pobra de Trives, na comarca da Terra de Trives.

## Lugares e parroquias
### Lugares da Encomenda
### Parroquias da Pobra de Trives
## Notas 
## Véxase tamén 
### Outros artigos 
* Lugares da Pobra de Trives
Pavlos Nirvanas

**Pavlos Nirvanas** (grego: Παύλος Νιρβάνας), nado en Mariupol no 1866 e finado en Atenas o 29 de novembro do 1937, foi un escritor grego.

## Traxectoria 
Nirvanas naceu en Mariupol (Imperio Ruso, actual Ucraína). Cando aínda era novo, a familia regresou a Grecia, asentándose no Pireo.

## Notas 
## Véxase tamén 
### Ligazóns externas 
*  (Proxecto Gutenberg)
Celsa Argüeso

**Celsa Argüeso Pardo**, finada en Bergondo o 1 de marzo de 1948, foi un muller galega vítima da represión sobre a guerrilla antifranquista.

## Traxectoria 
O seu irmán, o sindicalista Manuel Argüeso Pardo, foi asasinado en Ferrol en 1936. O seu fillo Andrés Pardo Argüeso foi detido e morreu na fuga do Forte de San Cristovo o 22 de maio de 1938. O seu outro fillo Manuel Pardo Argüeso foi un guerrilleiro morto en Oroso o 8 de xaneiro de 1948, logo de disparar e matar ao brigada de Artillaría Juan Raña Martínez. En represalia pola morte do militar, Celsa foi asasinada en Bergondo o 1 de marzo por un grupo de gardas. O seu cadáver apareceu tirado no camiño preto da súa casa.

## Véxase tamén 
### Bibliografía 
*
Jeanne Kalogridis

**Jeanne Kalogridis**, nada en Florida o 17 de decembro de 1954, tamén coñecida co pseudónimo **J.M. Dillard**, é unha escritora estadounidense de ciencia, ficción de terror e histórica.

Naceu en Florida e estudou na Universidade do Sur de Florida, obtivo primeiro un BA en ruso e despois un máster en lingüística. Despois da universidade, ensinou inglés como lingua estranxeira na American University en Washington, DC, antes de mudarse á costa oeste.

## Bibliografía 
### *The Diaries of the Family Dracul*
**Covenant with the Vampire* (1995)
**Children of the Vampire* (1996)
**Lord of the Vampires* (1997)

### Novelas 
**Specters* (1991) (as J.M. Dillard)
**The Burning Times* (1997)
**The Borgia Bride* (2005)
**I, Mona Lisa* (2006) (UK title: *Painting Mona Lisa*)
*''The Devil's Queen* (2009)
**The Scarlet Contessa: A Novel of the Italian Renaissance* (2010)
**The Inquisitor's Wife* (2013)
**The Orphan of Florence* (2017)

### Novelizacións de filmes
**O fuxitivo* (1993)
**Bulletproof Monk* (2003)

### *Star Trek: The Original Series*
**Mindshadow* (1985)
**Demons* (1986)
**Bloodthirst* (1987)
**The Lost Years* (1989)
**Recovery* (1995)

### Novelizacións de *Star Trek*
**Star Trek V: The Final Frontier* (1989)
**Star Trek VI: The Undiscovered Country* (1991)
**Star Trek Generations* (1994)
**Star Trek: First Contact* (1996)
**Star Trek: Insurrection* (1998)
**Star Trek: Nemesis* (2002)

### *Star Trek: The Next Generation*
**Possession'' (1996) (con Kathleen O'Malley)
**Resistance* (2007)

### *Star Trek: Deep Space Nine*
**Emissary* (1993)

### *Star Trek: Enterprise*
*''Surak's Soul* (2003)
**The Expanse* (2003)

### *War of the Worlds*
**The Resurrection* (1988)

### Outros libros 
**Star Trek: Where No One Has Gone Before - A History in Pictures* (1994)
**Star Trek: The Next Generation Sketchbook - The Movie: Generations & First Contact'' (1998) (con John Eaves)
Fabien Bedouel

**Fabien Bedouel**, nado en Blois o 11 de xuño de 1978, é un autor e deseñador de banda deseñada francés. Vive e traballa en París.

## Obras 
* ''Kersten, le médecin d'Himmler, tome 1, Pacte avec le mal'', Glénat, 2015
Scénario : Pat Perna - Dessin : Fabien Bedouel - Couleurs : Florence Fantini - (ISBN 978-2-344-00058-8)
* Kersten, le médecin d'Himmler, tome 2, Au nom de l'humanité'', Glénat, 2015
Scénario : Pat Perna - Dessin : Fabien Bedouel - Couleurs : Florence Fantini - (ISBN 978-2-344-00929-1)
* Forçats, tome 1, Dans l'enfer du bagne*, Les Arènes, 2016
Scénario : Pat Perna - Dessin : Fabien Bedouel - Couleurs : Florence Fantini - (ISBN 978-2-352-04549-6)
* Forçats, tome 2, Le Prix de la liberté*, Les Arènes, 2017
Scénario : Pat Perna - Dessin : Fabien Bedouel - Couleurs : Florence Fantini - (ISBN 978-2-352-04614-1)
* Darnand, le bourreau français, tome 1*, Rue de Sèvres, 2018
Scénario : Pat Perna - Dessin : Fabien Bedouel - Couleurs : Sandrine Bonini et Ariane Borra - (ISBN 978-2-369-81364-4)
* Darnand, le bourreau français, tome 2*, Rue de Sèvres, 2018
Scénario : Pat Perna - Dessin : Fabien Bedouel - Couleurs : Sandrine Bonini et Ariane Borra - (ISBN 978-2-369-81614-0)
* Darnand, le bourreau français, tome 3*, Rue de Sèvres, 2019
Scénario : Pat Perna - Dessin : Fabien Bedouel - Couleurs : Sandrine Bonini et Ariane Borra - (ISBN 978-2-369-81104-6)
* Valhalla Hotel, tome 1. Bite the Bullet*, Comixburo, 2021
Scénario : Fabien Bedouel et Pat Perna - Dessin et couleurs : Fabien Bedouel - (ISBN 978-2-344-03686-0)
* Valhalla Hotel, tome 2. Eat the Gun'', Comixburo, 2021
Scénario : Fabien Bedouel et Pat Perna - Dessin et couleurs : Fabien Bedouel - (ISBN 978-2-344-04378-3)

## Notas
Irving Wallace

**Irving Wallace**, nado o 19 de marzo de 1916, e finado o 29 de xuño de 1990, foi un autor e guionista estadounidense. Era coñecido polas súas novelas, moitas con temática sexual.

## Bibliografía 
### Novelas 
* ''The Sins of Philip Fleming: A Compelling Novel of One Man's Intimate Problem* (1959)
* *The Chapman Report* (1960)
* *The Prize* (1962)
* *The Three Sirens* (1963)
* *The Man* (1964)
* *The Plot (1967)*
* *The Seven Minutes* (1969)
* *The Word* (1972)
* *The Fan Club* (1974) 
* *The R Document* (1976)
* *The Pigeon Project* (1979)
* *The Second Lady* (1980)
* *The Almighty* (1982)
* *The Miracle* (1984/2005)
* *The Seventh Secret* (1986)
* *The Celestial Bed* (1987)
* *The Golden Room* (1988)
* *The Guest of Honor* (1989)

### Non ficción 
* *The Fabulous Originals: Lives of Extraordinary People Who Inspired Memorable Characters in Fiction* (1955)
* *The Square Pegs: Some Americans Who Dared to Be Different* (1958)
* *The Fabulous Showman: The Life and Times of P.T. Barnum* (1959)
* *The Twenty-Seventh Wife* (1961)
* *The Sunday Gentleman* (1966)
* *The Writing of One Novel* (1968)
* *The Nympho and Other Maniacs: The Lives, the Loves and the Sexual Adventures of Some Scandalous and Liberated Ladies* (1971)
* *The People's Almanac* (1975)
* *The Book of Lists* (1977) (con David Wallechinsky e Amy Wallace)
* *The Two: The Biography of The Original Siamese Twins* (1978) (con Amy Wallace)
* *The People's Almanac #2* (1978) (con David Wallechinsky)
* *The Book of Lists#2* (1980) (con David Wallechinsky, Amy Wallace e Sylvia Wallace)
* *The Book of Predictions (1981) (con David Wallechinsky e Amy Wallace)
* ''The People's Almanac #3* (1981) (con David Wallechinsky)
* *The Intimate Sex Lives of Famous People* (1981) (con David Wallechinsky, Amy Wallace e Sylvia Wallace)
* *The Book of Lists#3* (1983) (con Amy Wallace e David Wallechinsky)
* *Significa'' (1983) (con Amy Wallace e David Wallechinsky)

En 1974, John Leverance, do Departamento de Cultura Popular da Bowling Green State University (Ohio), publicou "Irving Wallace: A Writer's Profile", unha análise e valoración do traballo de Wallace.

## Notas
The Second Lady

***The Second Lady*** é unha novela de 1980 de suspense político escrito por Irving Wallace. *The Second Lady* foi un best-séller de *New York Times*; estivo na lista durante nove semanas, chegando ao número 8.

## Adaptación ao cinema 
A novela foi adaptada nun filme hindi, *Sharara* (1984), protagonizado por Hema Malini.

## Notas
Sunbathing Animal

***Sunbathing Animal*** é o  álbum de estudio da banda estadounidense de punk rock Parquet Courts, publicado o 3 de xuño de 2014 a través dos selos What's Your Rupture? e Rough Trade Records.

## Listaxe de cancións 
## Notas
Victoria Benedictsson

**Victoria Benedictsson**, nada en Domme o 6 de marzo do 1850 e finada en Copenhague o 21 de xullo do 1888, foi unha escritora sueca. O seu nome de nacemento é **Victoria Maria Bruzelius**, e escribiu baixo o pseudónimo de **Ernst Ahlgren**. Entre as súas obras, destacan *Cartos* (1885) e *Fru Marianne* (1887).

## Traxectoria 
Benedictsson naceu nunha granxa de Domme, unha vila da provincia de Skåne. Aos 21, casou cun viúvo de 49 anos de Hörby, Christian Benedictsson, co que tería dúas fillas.

Logo de quedar encamada por unha enfermidade ósea, comezou a escribir, publicando a súa primeira escolma de relatos, *Från Skåne*, no 1884. Benedictsson suicidouse no Hotel Leopold de Copenhague o 21 de xullo do 1888.

## Obra 
Victoria Benedictsson é, xunto con August Strindberg, unha das principais figuras do realismo sueco. Nas súas novelas, describiu as desigualdades do matrimonio e reflexionou sobre os dereitos das mulleres. A crítica actual considéraa unha precursora do feminismo.

Tamén escribiu obras de teatro, entre as que destaca *I Telefon* ("Ao teléfono"), que foi interpretada vinte e sete veces no Teatro Real de Estocolmo, con grande éxito.

## Traducións 
* *Cartos* (2023). Tradución directa ao galego de Marta Dahlgren. Hugin e Munin. .

## Notas 
## Véxase tamén 
### Ligazóns externas 
* Obras de Victoria Benedictsson (Proxecto Gutenberg)
Vasalaxe

A **vasalaxe** (do latín medieval *vassus*, latinización do termo de orixe celta *gwas*, "rapaz") é a relación que existía entre un nobre ou cabaleiro e o seu señor ou monarca, no contexto do sistema feudal da Europa medieval. Mentres que o partido subordinado chamábase **vasalo**, ao partido dominante chamábase soberano.

O vasalo xuraba fidelidade ao seu señor e aceptaba cumprir con certas obrigas, principalmente apoio político e militar ( *auxilium et consilium* ), e recibía a cambio un beneficio, xeralmente control e xurisdición sobre as terras (tenencias) e poboación do señorío. Era un contrato bilateral, con obrigas para ámbalas partes. As dúas partes prometían permanecer leais e non traizoar o vínculo establecido entre elas.

## Notas
Real Estate (álbum)

***Real Estate*** é o primeiro álbum de estudio da banda estadounidense de indie rock Real Estate, publicado o 17 de novembro de 2009 a través do selo Woodsist.

## Listaxe de cancións 
## Notas
EINA

**EINA, Centro Universitario de Deseño e Arte de Barcelona** (en catalán: **EINA Centre Universitari de Disseny i Art de Barcelona** ) é unha escola superior privada dedicada aos estudos de deseño, situada en Barcelona, no distrito de Sarrià. A palabra "***eina***" significa "ferramenta" en lingua catalá.

## Historia 
Fundada en 1967 en Barcelona, no contexto artístico, político e social do final da ditadura franquista, EINA é unha das primeiras escolas de deseño de España.
miniatura|259x259px| Casa Manuel Dolcet, primeira sede de EINA.
A súa primeira sede foi acollida na Casa Manuel Dolcet, obra modernista do arquitecto Joan Rubió i Bellver (1870-1952), na avenida de Vallvidrera, no barrio de Sarrià.

Desde 1994 está adscrito á Universidade Autónoma de Barcelona. Está considerado un dos mellores centros de educación en deseño de Europa segundo a revista especializada italiana *Domus.*

Organizada como unha fundación privada sen ánimo de lucro, o seu obxectivo académico é o ensino da arte e o deseño, e a súa ancoraxe na creación e debate cultural contemporáneo.

A sede da institución atópase hoxe no edificio modernista do pazo dos marqueses de Sentmenat, no barrio de Sarrià-Sant Gervasi, nas alturas de Barcelona.

O recinto tamén alberga un espazo expositivo aberto ao público.

Desde principios de 2023, a directora do colexio é a arquitecta e profesora Irma Arribas.

## Acceso 
miniatura|259x259px|Escola EINA nos xardíns de Can Sentmenat.
O colexio é accesible pola liña 12 do Metro de Barcelona, na estación Reina Elisenda.

## Personalidades vinculadas á institución 
### Profesores 
* L'artiste Albert Ràfols-Casamada (1923-2009);
* La peintre Maria Girona i Benet (1923-2015).

### Estudantes 
* Artista contemporánea Eulàlia Grau (1946-);
* A arquitecta e paisaxista Beth Galí (1950-).

## Premios 
* 1987: Cruz de Sant Jordi da Generalitat de Cataluña.

## Notas 
## Véxase 
### Ligazóns externas 
* Escola Eina | enciclopedia.cat
Celt

**Celt** é considerada segundo a mitoloxía galega como a proxenitora da raza celta na Gallaecia, filla de Artai do que as lendas din que el foi o fundador do pobo dos ártabros, que se espallaron polas mariñas betanceiras cara ó Cabo Fisterra, e que lle deu nome á vila de Arteixo. Polo tanto Celt, foi a súa vez neta de Brigo ou tamén coñecido como Breogán, considerado o primeiro poboador de Gallaecia.

## Notas
Manuel Nieto Rivero

**Manuel Nieto Rivero**, finado en Verea o 8 de xuño de 2003, foi un político galego do PSdeG-PSOE.

## Traxectoria
Nas eleccións municipais de 1983 encabezou a candidatura do PSdeG-PSOE en Verea e foi concelleiro da oposición. Nas municipais de 1987 volveu encabeza-la candidatura socialista e foi elixido alcalde grazas ao apoio doutros grupos, pese a se-la terceira forza con 2 concelleiros. Nas municipais de 1991 e 1995 revalidou a alcaldía con maioría absoluta. Nas municipais de 1999 foi reelixido con maioría simple e pasou a gobernar en minoría. Renunciou a presentarse á reelección nas municipais de 2003, sendo sucedido como candidato polo seu compañeiro de goberno Félix Parada Martínez.

## Vida persoal
Casou e tivo 2 fillos. Puxo fin á súa vida poucos días antes de remata-lo seu mandato como alcalde, o día 8 de xuño de 2003, tras sufrir unha depresión derivada dunha serie de reveses de tipo persoal. A modo de homenaxe, foille adicada unha praza do concello co seu nome.

## Notas
## Véxase tamén 
### Outros artigos 
*Eleccións municipais en Verea
96ª edición dos Óscar

A cerimonia da **96ª edición dos Óscar**, presentada pola Academia das Artes e das Ciencias Cinematográficas (AMPAS), tivo lugar no Dolby Theatre de Hollywood, Os Ánxeles, California, o 10 de marzo de 2024. Os premios galardoaron os mellores filmes estreados entre o 1 de xaneiro e 31 de decembro de 2023 repartidos nun total de 23 categorías. ​ 

A cerimonia, foi televisada nos Estados Unidos pola ABC, e foi producida por Raj Kapoor e Katy Mullan, tendo a Hamish Hamilton como director. O presentador principal, foi por cuarta vez, o humorista Jimmy Kimmel, quen xa o fixera na cerimonia número 89 no 2017, na cerimonia número 90 no 2018 e na cerimonia número 95 no 2023.​

En eventos relacionados, a Academia celebrou a súa décimo cuarta cerimonia anual dos Premios Gobernadores, organizada por John Mulaney, no Ray Dolby Ballroom de Ovation Hollywood o 9 de xaneiro de 2024.

Os Premios Científicos e Técnicos da Academia foron presentados pola presentadora Natasha Lyonne o 23 de febreiro de 2024 no Museo de Cine da Academia dos Ánxeles.

As candidaturas foron anunciadas o 23 de xaneiro de 2024. *Oppenheimer* liderou con 13 candidaturas, seguido de *Poor Things* e *Killers of the Flower Moon* con 11 e 10, respectivamente.

## Gañadores e nomeados 
Os nomeados da 95ª edición dos Óscar foron anunciados o 23 de xaneiro de 2024, polos actores Zazie Beetz e Jack Quaid.

Os gañadores son os que aparecen en primeiro lugar e destacados en letra grosa.
[miniatura|155x155px|[Óscar ó mellor filme|Óscar ao mellor flime.]]
[miniatura|212x212px|[Christopher Nolan, gañador do Óscar á mellor película e ó mellor director por *Oppenheimer.*]]
[201x201px|alt=Cillian Murphy, gañador do Óscar ó mellor actor por Oppenheimer.|miniatura|[Cillian Murphy, gañador do Óscar ó mellor actor por *Oppenheimer*.]]
[miniatura|228x228px|[Emma Stone, gañadora do Óscar á mellor actriz por *Poor Things.*]]
[miniatura|213x213px|[:Ficheiro:Robert Downey Jr 2014 Comic Con (cropped).jpg|Robert Downey Jr , gañador do Óscar ao mellor actor secundario en *Oppenheimer*.]]
[miniatura|190x190px|'''[Da'Vine Joy Randolph'*, gañadora do Óscar á mellor actriz secundaria por *The Holdovers.*]]
[212x212px|miniatura|[Justine Triet, gañadora do Óscar ó mellor guión orixinal por *Anatomy of a Fall*.]]
[211x211px|miniatura|[Hayao Miyazaki, gañador do Óscar ao mellor filme de animación.]]
[miniatura|185x185px|[Jonathan Glazer, gañador do Óscar ó mellor filme internacional por *The Zone of Interest'' (Reino Unido).]]

### Premios dos Gobernadores 
Durante a cerimonia da 14.ª edición dos Premios dos Gobernadores, o 9 de xaneiro de 2024, entregáronse os seguintes galardóns:

#### Óscar honorífico 
* Angela Bassett - "Que inspirou o público de todo o mundo coas súas interpretacións poderosas e valentes".
* Mel Brooks - "Pola súa brillante visión na produción de comedias e o seu expansivo corpo de traballo".

### Filmes con máis nomeamentos e premios 
### Actuacións 
## Notas 
## Véxase tamén 
### Outros artigos 
* Filmes propostos ó mellor filme internacional na 96ª edición dos Óscar
### Ligazóns externas 
* Páxina oficial dos Óscar 
* Páxina oficial de AMPAS 
* Canle dos Óscar en YouTube
Félix Parada Martínez

**Félix Parada Martínez** é un empresario e político galego do PSdeG-PSOE.

## Traxectoria
Propietario dunha empresa de distribución por xunto de cervexa. En 1991 foi elixido concelleiro do PSdeG-PSOE en Verea, encabezado por Manuel Nieto Rivero, do cal pasou a se-lo primeiro tenente de alcalde. Trala retirada de Nieto Rivero, nas eleccións municipais de 2003 encabezou a candidatura do PSdeG-PSOE e foi elixido alcalde grazas a un pacto co BNG, se ben xa asumiu a alcaldía en funcións por mor da morte do seu predecesor uns días antes da investidura. Gobernou en coalición cos nacionalistas ata que os expulsou do goberno en maio de 2004. Estes, como vinganza, abandonaron as filas do BNG e en xullo dese mesmo ano apoiaron unha moción de censura que lle deu a alcaldía ó PPdeG.

Volveu encabeza-la candidatura do PSdeG nas municipais de 2007, sen conseguir recuperar o bastón de mando tras conseguir o PPdeG a maioría absoluta. Encabezou a candidatura socialista en 2011 e 2015, novamente sen éxito.

## Notas
## Véxase tamén 
### Outros artigos 
*Eleccións municipais en Verea
Nuncio apostólico

Un **nuncio apostólico** (en latín: *nuntius apostolicus* ; tamén coñecido como **nuncio papal** ou simplemente como **nuncio**) é un diplomático eclesiástico, que serve como embaixador permanente da Santa Sé ante un estado ou unha organización internacional. Un nuncio é nomeado pola Santa Sé e representa o xefe da misión diplomática, chamada **nunciatura apostólica**, que é o equivalente a unha embaixada. A Santa Sé é legalmente distinta da Cidade do Vaticano ou da igrexa católica. Nos tempos modernos, un nuncio adoita ser un arcebispo.

## Etimoloxía 
O nome "nuncio" deriva da antiga palabra latina *nuntius*, que significa "enviado" ou "mensaxeiro". Dado que estes enviados están acreditados ante a Santa Sé como tal e non ante o estado da Cidade do Vaticano, o termo "nuncio" (contra "embaixador") enfatiza a natureza única da misión diplomática. O Código de Dereito Canónico de 1983 reclama o "dereito innato" de enviar e recibir delegados independentemente da interferencia do poder civil non eclesiástico. O dereito canónico só recoñece as limitacións do dereito internacional a este dereito.

## Notas
Andrés Pardo Argüeso

**Andrés Antonio Pardo Argüeso**, nado en Bergondo o 14 de outubro de 1918 e finado en Esteribar o 6 de xuño de 1938, foi un serrador e político galego.

## Traxectoria 
Fillo de Ramón Pardo e Celsa Argüeso. Serrador. Militante do Sindicato de Bergondo. Co golpe de Estado do 18 de xullo de 1936 foi detido. Xulgado en consello de guerra na Coruña por auxilio á rebelión o 29 de xaneiro de 1937 na causa 854/1936 xunto con Gerardo Gómez Lorenzo, José Antonio López Vázquez e Antonio Pardo López, foi condenado a 30 anos de reclusión perpetua. Ingresou no Forte de San Cristovo o 14 de xuño de 1937. Participou na fuga masiva do penal do 22 de maio de 1938 e foi capturado e asasinado o 6 de xuño en Esteribar.

O seu irmán Manuel Pardo Argüeso foi un guerrilleiro antifranquista morto en Oroso o 8 de xaneiro de 1948, logo de disparar ao brigada de Artillaría Juan Raña Martínez. En represalia pola morte do militar, a súa nai Celsa Argüeso foi asasinada en Bergondo o 2 de marzo.

## Notas
## Véxase tamén 
### Bibliografía 
*
L7 (álbum)

***L7*** é o primeiro álbum de estudio da banda estadounidense de punk rock L7, publicado no ano 1988 a través do selo Epitaph Records. Mostra as orixes do punk rock da banda, aínda que hai vestixios do son grunge máis pesado que dominou o seu traballo posterior.

## Listaxe de cancións 
## Notas
Patricio Bocconi

**Patricio Bocconi Camirani**, nado en Pontremoli (Provincia de Massa-Carrara) en 1835 e finado en Pontevedra o 13 de xaneiro de 1878, foi un fotógrafo italiano asentado en Galicia.

## Traxectoria 
Logo de pasar por Murcia, Almería, Alacant e Salamanca, chegou a Galicia na década dos setenta. Instalou gabinete fotográfico en varias cidades galegas e traballou como fotógrafo ambulante noutras vilas gallegas. Dende 1873 viaxou con asiduidade a Ourense, Pontevedra, Vigo e Santiago e estableceu nesas cidades gabinetes fotográficos. Tiña a pretensión de realizar un *Álbum de Galicia*.

A Real Sociedade Económica de Amigos do País de Santiago concedeulle unha mención honorífica polas súas fotografías no certame científico, artístico e industrial de xullo de 1875. Patricio renunciou publicamente a ela alegando que o premio principal fóille outorgado a un fotógrafo de Santiago que presentou a concurso ampliacións de fotografías.

Instalado en Vigo dende 1877, foi o encargado fotografar a chegada de Afonso XII a cidade. Ese mesmo ano participou na Exposición Regional de Lugo, e obtivo unha mención de honra. En 1878, aqueixado dunha grave enfermidade, abandonou Vigo e trasladouse a Pontevedra, onde finou aos 43 anos. A súa muller María Rodríguez, axudada polo seu fillo Alfredo, fíxose cargo do establecemento fotográfico en Pontevedra.

## Vida persoal 
Casou en 1860 con María Antonia Rodríguez Valero e foi pai de Alfredo Bocconi Rodríguez.
## Notas 
## Véxase tamén 
### Bibliografía 
* 

### Ligazóns externas 
* La fotografía en Pontevedra de Patricio Bocconi

* Los Bocconi: fotografiando el Ourense del siglo XIX
PRCP

A **Pro-X carboxipeptidase lisosómica** ou **prolilcarboxipeptidase** é un encima que nos humanos está codificado no xene ***PRCP*** do cromosoma 11.

A proteína codificada por este xene é unha prolilcarboxipeptidase lisosómica, que corta os aminoácidos C-terminais unidos á prolina en péptidos como a anxiotensina II, a anxiotensina III e a des-Arg9-bradiquinina. O corte ocorre a pH ácido, pero a actividade do encima mantense con algúns substratos a pH neutro. Este encima é un activador da precalicreína asociada á matriz celular. A importancia da anxiotensina II, que é un dos substratos deste encima, na regulación da presión arterial e o equilibrio electrolítico suxire que este xene pode estar relacionado coa hipertensión esencial. Atopáronse variantes de transcrición de empalme alternativo que codifican distintas isoformas deste encima.

## Notas 
## Véxase tamén 
### Bibliografía 
*
*
*
*
*
*
*
*
*
*
*
Paterna del Río

**Paterna del Río** é un concello español da provincia de Almería (Andalucía). 

## Demografía 
En 2023 a poboación ascendía a 387 habitantes.

## Notas 
## Véxase tamén 
### Outros artigos 
*Lista de concellos de Almería
Jacarandeae

***Jacarandeae*** é unha tribo con 2 xéneros de árbores pertencentes á familia *Bignoniaceae*.

## Xéneros 
* *Digomphia* Benth.
* *Etorloba* Raf. = *Jacaranda* Juss.
* *Iacranda* Pers. = *Jacaranda* Juss.
* *Jacaranda* Juss.
* *Kordelestris* Arruda = *Jacaranda* Juss.
* *Nematopogon* Bureau & K. Schum. = *Digomphia* Benth.
* *Pteropodium* DC. antigo Meisn. = *Jacaranda* Juss.
* *Rafinesquia* Raf. = *Jacaranda* Juss.

## Notas 
## Véxase tamén
Antonio Iglesias (político)

**Antonio Iglesias Álvarez**, nado en Lobeira en 1958, é un político e empresario galego do PPdeG.

## Traxectoria 
Concelleiro do PPdeG en Lobeira dende 1999, foi primeiro tenente de alcalde con Emilio Higuero Cardoso. Foi designado candidato á alcaldía para as eleccións municipais de 2015 pola dirección provincial do partido en detrimento de Higuero Cardoso, o cal encabezou unha candidatura independente. Finalmente, foi elixido alcalde con maioría absoluta. Nas municipais de 2019 e 2023 revalidou a alcaldía, novamente con maioría absoluta.

## Notas 
## Véxase tamén 
### Outros artigos 
*Eleccións municipais en Lobeira
To the Faithful Departed

***To the Faithful Departed*** é o terceiro álbum de estudio da banda irlandesa de rock alternativo The Cranberries, publicado o 22 de abril de 1996 a través do selo Island Records. O disco foi feito na memoria de Denny Cordell, quen fichara á banda por Island, e Joe O'Riordan (o avó de Dolores O'Riordan), que morreran ese ano. O álbum chegou ao número un de catro países e foi o que máis alto chegou na lista estadounidense *Billboard 200*, acadando o número 4.

## Listaxe de cancións 
### Edición orixinal
### Versión estadounidense de 1996
## Notas